ЧӀулавсув

ЧӀулавсув, ЧӀулав Сув ва я Черногория () — Кьиблединни рагъэкъечӀдай патан Европада, Балканар зуростровдин рагъакӀидай пата авай гьукумат я. Кьиблединни рагъакӀидай патай адан къерехар Адриатикадин гьуьлуь кьунва, гьакӀни адаз рагъакӀидай патахъ Хорватиядихъ галаз, кефердинни рагъакӀидай патахъ Боснияни Герцеговинадихъ галаз, кефердинни рагъэкъечӀдай патахъ Сербиядихъ галаз, рагъэкъечӀдай патахъ са паюнин кьабулнавай Косово Республикадихъ галаз, кьиблединни рагъэкъечӀдай патахъ Албаниядихъ галаз чилин сергьятдал ала. 2006-лагьай йисан 3-лагьай июндалди — тамам аслутуширвал тестикьардалди — уьлкве Сербиядинни ЧӀулавсуван конфедерациядин Гьукуматдин ГалкӀдин пай тир, умуми территориядикай ада 13 % кьазвай тир. 2010-лагьай йисуз ЕврогалкӀдиз кандидат тир уьлкведин официал статус къачуна. 2017-лагьай йисалай гатӀумна — НАТОдин уртах я. Кьилинни виридалайни чӀехи шегьер — Подгорица я. ЧӀулавсуван тарихдинни медениятдин меркез Цетине шегьер язва. == Баянар == == ЭлячӀунар == Категория:Европа Категория:Европадин гьукуматар Категория:Балканар